Kenoka' dakhuea' huaka'eri huairi o'tiakapo . Toto' huairia o'tihuapoknok teyda o̱'e̱po o'tiakapo . Nama'de a'maknopo̱e̱a̱ya'po 'urua'nanada o'kika'apo . Konig tiahuayhue' o̱'nunhuahuika' kenda o'ka'apo . Nama'da o'mana'apo . Oknopo̱e̱hue' hua̱e̱'eritaj kenpa'da huabueyeritaj dakhuea'da o'nopo̱e̱po nama'da o'manopo̱e̱a̱'apo . Kenpa'da on'mabueyapo a'nopo'yareaya'po Jesucristoen buttida hua'a pakhue' o̱'nenok . Konige̱po “ Nama'da kanoknopo̱e̱' , ” Diosa oa' . Kenpa'ti ke'na dakhuea' huaka'eritaj Jesús Huairia o'tipojpo o'arakapo . Kenpa'ti Jesús Huairi 'urunanada jeynanada o'tiakpo dakhuea' huaka'eritaj kenpa'da o'batikanapo .
